BCP ควักเงิน 62.50 ลบ. ลงทุน “ออมสุข วิสาหกิจเพื่อสังคม” เพิ่มหนุนถือ 50%
BCP ควักเงิน 62.50 ลบ. ซื้อหุ้น “ออมสุข วิสาหกิจเพื่อสังคม” หนุนถือ 50.4% เดินหน้าโครงการ “เคหะสุขประชา” ร่วมกับ “การเคหะแห่งชาติ”
BCP ควักเงิน 62.50 ลบ. ซื้อหุ้น “ออมสุข วิสาหกิจเพื่อสังคม” หนุนถือ 50.4% เดินหน้าโครงการ “เคหะสุขประชา” ร่วมกับ “การเคหะแห่งชาติ”
16 มี.ค. 2565

บริษัท บางจาก คอร์ปอเรชั่น จำกัด (มหาชน) หรือ BCP ระบุว่า ตามที่บริษัทฯ ถือหุ้นในบริษัท ออมสุข วิสาหกิจเพื่อสังคม จำกัด ซึ่งจัดขึ้นเพื่อประกอบธุรกิจซื้อสินค้าเกษตร และพืชอินทรีย์อื่นๆ เพื่อแปรรู ทำการตลาด จัดจำหน่ายและวิจัยพัฒนา ซึ่งส่งผลให้บริษัท ออมสุข วิสาหกิจเพื่อสังคม จำกัด มีสถานะเป็นบริษัทร่วมของบริษัทฯ
ทั้งนี้ บริษัท ออมสุข วิสาหกิจเพื่อสังคม จำกัด มีแผนเพิ่มทุนจดทะเบียนจาก 10,000,000 บาท เป็น 126,000,000 บาท บริษัทฯ จึงมีแผนเข้าลงทุนในบริษัท ออมสุข วิสาหกิจเพื่อสังคม จำกัด เพิ่มเติม โดยลงทุนเป็นเงินประมาณ 62.50 ล้านบาท ส่งผลให้บริษัทฯ ถือหุ้นในสัดส่วนร้อยละ 50.4 ในบริษัท ออมสุข วิสาหกิจเพื่อสังคม จำกัด
โดยเงินลงทุนดังกล่าวจะใช้เป็นเงินลงทุนในโครงการเคหะสุขประชาร่วมกับการเคหะแห่งชาติ เนื่องจากเห็นว่าโครงการดังกล่าวสอดคล้องกับทิศทางกลยุทธ์ของบริษัทฯ และบริษัท ออมสุข วิสาหกิจเพื่อสังคม จำกัด ซึ่งธุรกรรมดังกล่าวคาดว่าจะแล้วเสร็จในเดือนมี.ค.2565